|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Akcijskog plana sprječavanje korupcije u Koprivničko-križevačkoj županiji za razdoblje 2022.-2024. godine | |
| Stvaratelj dokumenta, tijelo koje provodi savjetovanje | Koprivničko-križevačka županija  Upravni odjel za poslove Županijske skupštine i pravne poslove | |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga akcijskog plana.  Izradi nacrta Akcijskog plana sprječavanje korupcije u Koprivničko-križevačkoj županiji za razdoblje od 2022.-2024. (dalje u tekstu: Akcijski plan) pristupilo se s ciljem suzbijanja korupcije i razvijanja nulte tolerancije prema korupciji na razini Koprivničko-križevačke županije.  Nacrt Plana usklađen je s državnom antikorupcijskom politikom sadržanom u Strategiji sprječavanja korupcije za razdoblje od 2021. do 2030. godine („Narodne novine“, broj 120/21.) koja predstavlja pravni okvir i orijentaciju za poduzimanje aktivnosti za suzbijanje korupcije na razini Republike Hrvatske.  Izrađeni Akcijski plan kojim su utvrđene mjere za smanjenje i sprječavanje korupcije na području Koprivničko-križevačke županije podijeljen je u VI poglavlja.  Nakon uvodnog dijela, poglavljem nazvanim vrste korupcije, uz vrste, definirani su oblici korupcije, posljedice korupcije, mjerenja korupcije, kome i kako prijaviti korupciju.  Treće poglavlje sadržava temeljne ciljeve Akcijskog plana.  Četvrto poglavlje utvrđuje prioritetna područja u borbi protiv korupcije, a ista su:   1. obnašanje javnih dužnosti 2. sukob interesa u obnašanju javnih dužnosti, 3. financiranje političkih stranaka, 4. pravo na pristup informacijama, 5. postupanje službenika i namještenika u upravnim tijelima, 6. javna nabava, 7. zakonitost korištenja proračunskih sredstava, 8. zdravstvo i socijalna skrb, 9. obrazovanje, znanost, sport, kultura i civilno društvo, 10. gospodarstvo, komunalne djelatnosti i poljoprivreda, 11. prostorno uređenje, 12. antikorupcijski programi, 13. javna svijest o štetnosti korupcije, 14. ispitivanje javnog mnijenja o korupciji.   Peti odlomak propisuje mjere, rokove i nositelje provedbe Akcijskog plana.  Svako od utvrđenih područja u borbi protiv korupcije prikazano je kroz mjere, rokove provedbe, nositelje kao i indikatore praćenja koji trebaju dovesti do ostvarenja planiranih mjera.  Zaključno, utvrđeno je da sam Akcijski plan podložan stalnom vrednovanju, izmjenama i dopunama te da će Antikorupcijsko povjerenstvo Koprivničko-križevačke županije najmanje jednom godišnje izvještavati Županijsku skupštinu Koprivničko-križevačke županije o provedenim mjerama definiranim Akcijskim planom | |
| Datum dokumenta | siječanj 2022. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Akcijskog plana objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)).  Članovi Županijske skupštine Koprivničko-križevačke županije, Koordinacije za ljudska prava Koprivničko-križevačke županije, Županijskog savjeta mladih Koprivničko-križevačke županije i Povjerenstva za ravnopravnost spolova proaktivno su informirani 2. veljače 2022. godine o provođenju postupka savjetovanja s javnošću.  Javno savjetovanje trajalo je jedanaest dana te je bilo otvoreno od 2. pa do 12. veljače 2022. godine.  - | |
| Koji su predstavnici zainteresirane javnosti dostavili svoja očekivanja? | U provedenom postupku savjetovanja nismo zaprimili nijednu primjedbu, odnosno komentar. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  -  - | |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Helena Matica | Datum:  14. veljače 2022. |

KLASA: 013-04/22-01/3

URBROJ: 2137-02/03-22-3

Koprivnica, 14. veljače 2021.